Bogart Co.

Bogart Co. oli 1980-luvun menestyneimpiä suomalaisia dance-musiikkiyhtyeitä. Yhtye on kotoisin Turusta. Bogart Co.:n suurimpia hittejä olivat muun muassa ”Princess”, ”All the Best Girls” ja ”C'mon Babe”. Yhtyeen keulahahmo oli laulaja Ressu Redford. Bogart Co. keikkaili 15 vuoden tauon jälkeen syksyllä 2003. Viimeksi Bogart Co. on esiintynyt alkuperäisessä kokoonpanossaan kesällä 2008. Sound of R.E.L.S. -yhtyeessä soittivat osittain samat henkilöt kuin Bogart Co.:ssa. == Historia == Kitaristi Veijo Mäki soitti eri yhtyeissä Sami Piiparisen kanssa vuodesta 1977. Vuonna 1982 kuvioon tulivat mukaan tulivat laulaja Esa Mäkelä ja rumpaliksi A-P Kivinen. Yhtye otti itselleen ulkoisen tyylin ja nimen näyttelijä Humphrey Bogartilta. Ensimmäinen Bogart-kokoonpano avasi vuoden 1983 Ruisrockin, muttei muuten juuri menestynyt. Levy You've Never Met floppasi pahasti. Osa yhtyeen jäsenistä vaihtui. Uudeksi rumpaliksi tuli Kaamos-yhtyeessä progressiivista rockia soittanut Johnny Gustafsson. Yhtye muutti äänimaailmaansa ja alkoi tehdä diskopop-tanssimusiikkia. Monikaan levy-yhtiö ei kiinnostunut Bogartista, koska se ajan hengen vastaisesti lauloi englanniksi ja tähtäsi alusta asti kansainvälisille markkinoille. Lopulta Matin ja Tepon levy-yhtiö Lighthouse suostui yhteistyökumppaniksi. Tuottajaksi valittiin ruotsalaisen Secret Service -yhtyeen kosketinsoittaja Ulf Wallenberg. Imago päivitettiin 80-luvulle, kirkkaisiin väreihin ja pitkiin hiuksiin. Piiparisen tyttöystävä ompeli esiintymisasuja. Vaikutteet pukeutumiseen otettiin rock-julkaisujen sijasta muotilehdistä. Yhtye alkoi käyttää nimeä Bogart Company, joka lyhentyi muotoon Bogart Co. Yhtyeen jäsenet alkoivat käyttää ulkomaisia taiteilijanimiä. Tukholmassa äänitetty ”All the Best Girls” voitti Levyraadin heinäkuussa 1985. Toinen LP Dance Station nosti yhtyeen suosioon marraskuussa 1985. Levy myi kultaa. Kappale ”All the Best Girls” soi pitkään diskoissa. Vuoden 1986 yhtyeen soitetuin kappale Yle:ssä oli alkuvuonna julkaistu ”Princess”, joka kipusi 4. sijalle. Levy Only Lonely nousi marraskuussa 1986 listoilla kolmanneksi ja möi timanttia. Bogart Co. oli suosituin Suosikin yhtye vuonna 1986 ja Reddie Redford (Mäkelä) paras laulaja. Bogart Co. oli avoimesti kaupallinen, värikäs ja hyväntuulinen yhtye. Se pyrki erottumaan muista ja luotti siihen mitä tekee. Yhtye nousi teinien suosioon. Faneja pyörtyili keikoilla, ja toisinaan yhtye ei päässyt pois lavalta ilman poliisien apua. DJ :t arvostivat Bogart Co.ta, mutta rocklehtien toimittajat haukkuivat yhtyettä. Kansainvälisen otteen myötä nimikirjoituksia saatettiin pyytää englanniksi. Bogart Co. markkinoi uutta levyään New Games vuonna 1987 Euroopan markkinoille. ”Bogartista” yhtyeen nimessä tuli kuitenkin ongelma. Saksassa toimi jo Bogart-niminen yhtye. Listoilla 30. sijalla nouseva single ”All the Best Girls” jouduttiin vetämään pois Saksan markkinoilta. Englannissa Bogart Co -nimeä ei voitu käyttää erään elokuvayhtiön vaatimusten takia. Mahdollisten oikeustoimien uhatessa yhtyettä markkinoitiinkin nimillä Only the Lonely (Saksa, Ruotsi) ja Zap 'n' Go (Iso-Britannia). Yhtye teki vielä kaksi levyä ennen kuin hajosi 1989. Hajoamisen syynä oli se, ettei yhtye ollut päässyt tavoitteeseensa tulla ulkomailla suosituksi yhtyeeksi. Yhtyeen jäsenet jatkoivat yhteistyötä (pl. Gustafsson) ensin kokoonpanossa The Boozin' Bang'n' Dance Crew ja 1990-luvulla tuotantoryhmä R.E.L.S:ssä, joka julkaisin myös omia levyjään nimellä Sound of R.E.L.S. Ressu Redford alkoi 1990-luvulla levyttää soolona. Bogart Co. teki lyhyen paluukiertueen 2003 ja esiintyi vielä 2008. == Kokoonpano == * Reddie ”Ressu” Redford (oik. Esa Mäkelä, laulu) * Sam Eagle (oik. Sami Piiparinen, basso) * Vinnie Lane (oik. Veijo Mäki, kitara) * Guy Stoneman (oik. Kai Stenman, kosketinsoittimet) * Johnny Gustafsson (rummut, tuli Ari-Pekka Kivisen tilalle) == Julkaisut == === Albumit === A-puoli # Karl Heinz and Juliet # High on the cliffs # The angel's horn # Escape the badlands # Can't do it B-puoli # Opening # The milkyway journey # All our passion # Coucher's gang # My princess # Finale Julkaistu uudelleen 1986 (eri kannella ja nimellä ”No.1”, lisätty kappaleet ”Smile” ja ”Stay over night”). Uusintapainos 2002, Warner Music Finland. A-puoli # 24 Hours # Young Girls # Princess # Where Did Our Love Go # Rainbow B-puoli # All The Best Girls # Teenage Love # Jungle City # Dry Your Tears Away # All After All A-puoli # # # # # B-puoli # # # # # A-puoli # # # # # B-puoli # # # # # # # # # # # # # # # # # # # # # # # # # # # # # # ==Lähteet== == Aiheesta muualla == * * Bogart Co. diskografia * Ylen Elävä arkisto: Bogart Co Lontoossa Luokka:Suomalaiset danceyhtyeet Luokka:1980-luvun suomalaiset yhtyeet ja sooloartistit